Murtovarkaus Salmissa
Murtovarkaus tapahtui Salmin pitäjän Tulemajoen kylässä, t. k. 13 päivää vasten yöllä. Kun eräs vesirinkelin vetäjä Mantschilasta, meni yötään viettämään lautamies Nokan luoksi, jättäen kuormansa talon lukittuun kuuriin, niin yöllä oli voro viilannut lukon rikki ja vienyt muassaan noin 4 [epäselvä yksikkö] paikoille rinkeliä, y. m. Aamulla kun kuorman kuljettaja aikoi jatkaa matkaansa, niin huomasikin kuormansa olevan osaksi tyhjentyneen. Paikalla ilmoitti hän lautamies Nokalle, tapahtuneesta varkaudesta ja läksivät sitten voroa etsimään. Seurattuaan suksien jälkiä, pääsivätkin kohta voron perille, joka tunnustikin heille rikoksensa. - Varastetut tavarat oli saatu takaisin ja asiasta kuuluu pidettävän poliisi tutkinto.

[Lähde: Wiipurin Sanomat 18.3.1890 sivu 3]

[kuuri on murresana, joka tarkoittaa katosta, liiteriä, suojaa ja vajaa, erityisesti halkovajaa]

Anonyymi
Karjala
Rikokset
Wiipurin Sanomat
1890